Ижедеров Фёдор Николаевич

Ижедеров Фёдор Николаевич (1922 çулта Самар облаçĕн Похвиçнĕ районĕнчи Ăрсиел ялĕнче  çуралнă) — Совет Союзĕн Паттăрĕ, гварди лейтенанчĕ, взвод командирĕ.

 Кун-çулĕпе ĕçĕ-хĕлĕ 
Вăл 1922 çулта Самар облаçĕн Похвиçнĕ районĕнчи Ăрсиел ялĕнче чăваш çемьинче çуралнă. 1927 çулта  ашшĕпе пĕрле Тинĕсçум Енне  куçса кайнă. Виневитиново станцинче 4 класа çити вĕреннĕ. Угольная станцинче маляр пулса ĕçленĕ.

Хĕрлĕ Çарта 1941-мĕш çулхи çĕртме уйăхĕн 22-мĕщĕнче Шкатово военкоматĕнче илсе кайнă. 
Полк шкулне пĕтерсен 25-мĕш армин 760-мĕш стрелоксен полкĕнче салтак, кайран отделени командирĕ пулнă.

Пĕрремĕш çапăçăва 1942-мĕш çулхи çурла уйăхĕнче лекнĕ. Взвод командирĕн çумĕпе взвод командирĕ, рота командирĕ пулнă. 

Воронеж, Тĕп, 1-тата 4-мĕш Украина фрончĕсенче çапăçнă. 1943-мĕш çулта ССКП пайташĕ пулса тăнă. 5 хутчен аманнă.

1944 çулхи утăн 15-мĕшĕнче Тернополь облаçĕнчи Зборово районĕнчи Ярчовцы ялĕ патĕнче 320-мĕш стрелоксен полкĕн взвод командирĕ Ижедеров Ф.Н. стройран тухнă рота командирĕн вырăнне йышăнса тăшманăн темиçе контратакине хирĕçлессине йĕркеленĕ.

1944 çулхи утăн 17-мĕшĕнче ирхине Ижедеров 23 çын тăракан ушкăнпа Стрыпа юханшывĕ урлă ишсе каçнă, кайран 1,5 çх çити шуса кайса кĕпере ярса илнĕ, тăшманăн 7 контратакине сирсе янă, полка малалла кайма май туса панă.

1944-мĕш çулта командирсен пахалăхне ӳстерекен курсĕнче вĕренсе тухнă, ун хыççăн батальон командирĕн çумĕ пулнă. 1946 çулта запаса тухнă. Похвиçнĕ хулинче столяр пулса ĕçленĕ.

1988-мĕш çулхи ака уйăхĕн 13-мĕшĕнче вилнĕ. Тăван ялĕнче пытарнă.

Чыславсем
Совет Союзĕн Паттăрĕ № 550;
Ленин орденĕ (24.03.45);
Тăван çĕршыв вăрçин орденĕ (1 шай). (06.04.85); 
Хĕрлĕ Çăлтăр орденĕ (04.03.43.
 Хастралăхшăн медаль (23.01.43).

Асăрхавсем

 Вуламалли 
 Герои Советского Союза. Краткий биографический словарь. Том 1. М.: Воениз., 1987
 Документы ЦАМО.
 Золотые Звезды Приморья. Владивосток, 1983

Каçăсем

Чăваш энциклопедийĕ
 http://www.dvocu.ru/publ/2-1-0-7 Дальневосточное высшее общевойсковое командное училище

Категори:Пайăр çынсем, алфавитпа
Категори:Совет Союзĕн Паттăрĕсем
Категори:1922 çулта çуралнисем
Категори:çĕртмен 17-мĕшĕнче çуралнисем
Категори:1988 çулта вилнисем
Категори:акан 13-мĕшĕнче вилнисем